Mir händ eus dänn chli am pool umetribe, händ eus im hotelrestaurant vepflägt und händ chli tourist gschpilt, inkl. seilbahnfahrt uf eine vode stadtberge. Und im so näbedbii hämmer dänn mal mitübercho, dass da ja en vulkan spinnt… Eigentli ja e traumsituation: me hocked uf enere ferieinsle und chan nöd hei! Wänn da nume nöd de Simi ihren buuch gsii wär… Da ja d'informationslag  relativ knapp gsii isch, und uf de insle under de reisende dänn plötzli hektik ufcho isch, händ au mir möse kreativ werde. Well mer händs eifach nöd welle uusprobiere, öbs dänn ächt am zischtig (wo euses richtigi heiflug gange wär) würkli flüüged.